“มอร์แกน สแตนลีย์” มองหุ้นมาเลเซียผันผวนหนัก หลังพรรคฝ่ายค้านพลิกโผชนะเลือกตั้ง
“มอร์แกน สแตนลีย์” มองหุ้นมาเลเซียผันผวนหนัก หลัง "มหาธีร์ โมฮัมหมัด" พรรคฝ่ายค้านพลิกโผชนะเลือกตั้ง
10 พ.ค. 2561

จากกรณีที่ นายมหาธีร์ โมฮัมหมัด อดีตนายกรัฐมนตรีมาเลเซียวัย 92 ปี และตัวแทนจากพรรคปากาตัน ฮาราปัน ซึ่งเป็นพรรคฝ่ายค้าน ได้รับชัยชนะในการเลือกตั้งที่มีขึ้นเมื่อวานนี้ โดยเตรียมขึ้นดำรงตำแหน่งผู้นำประเทศแทนนายนาจิบ ราซัค ด้วยผลการนับคะแนนล่าสุดพบว่า พรรคปากาตันสามารถคว้า 112 ที่นั่งในสภาผู้แทนราษฎร ซึ่งมีที่นั่งทั้งหมด 222 ที่นั่ง
ด้าน มอร์แกน สแตนลีย์ (Morgan Stanley) บริษัทให้บริการทางการเงินระดับโลก มองว่าภายหลังจากนายมหาธีร์ โมฮัมหมัด อดีตนายกรัฐมนตรีมาเลเซียวัย 92 ปี และตัวแทนจากพรรคปากาตัน ฮาราปัน ซึ่งเป็นพรรคฝ่ายค้านพลิกโผมาเป็นผู้ได้รับชัยชนะในการเลือกของประเทศสิ้นสุดลงจะผลให้ตลาดหุ้นมาเลเซียจะมีความผันผวนมากขึ้น
อย่างไรก็ตามในวันนี้ (10 พ.ค.) ตลาดหุ้นมาเลเซียปิดทำการเนื่องในวันหยุดพิเศษตามประกาศของรัฐบาลมาเลเซีย ทั้งนี้เป็นที่น่าจับตาว่า ภายหลังจากตลาดหุ้นมาเลเซียเปิดทำการในวันถัดไปจะมีความผันผวนจากประเด็นที่ฝ่ายค้านเป็นฝ่ายได้รับชัยชนะการเลือกตั้งหรือไม่
 